Всеволод Березин

Всеволод Березин (16 декабрь 1922 ел — 3 август 2016 ел) — галим-инженер-механик, югары мәктәп эшлеклесе. Бөек Ватан сугышында катнашучы. Башкортстан Фәннәр академиясенең почётлы академигы (1995), техник фәннәре докторы (1970), профессор (1969). РСФСР-ның (1982) һәм Башкорт АССРның (1968) атказанган фән һәм техника эшлеклесе; ССРБ-ның (1982) һәм Россия Федерациясенең (1995) Ягулык һәм энергетика министрлыкларының, ССРБ газ сәнәгатенең (1983), РСФСР «Нефтеснаб»ының (1987) почётлы хезмәткәре; Россия Федерациясенең почётлы нефтьчесе (1995).

 Биографиясе 
Всеволод Леонидович Березин 1922 елның 16 декабрендә Тамбов губернасының Иль-Рождественно авылында туган.

Барнаул миномет училищесында, Новосибирск хәрби транспорт инженерлары институтында (1940-42) укый. Сугыш вакытында 1нче Украина һәм 3-нче Белоруссия фронтларында (1942-1946) сугыша.

1951 елда И. М. Губкин исемендәге Мәскәү нефть институтын тәмамлый.

1954 елда И. М. Губкин исемендәге Мәскәү нефть химиясе һәм газ сәнәгате институтында «Исследование процессов контактной сварки магистральных трубопроводов» темасына кандидатлык диссертациясе, 1970 елда — шул ук югары уку йортында —  «Исследования напряженного состояния нефтепродуктопроводов при капитальном ремонте» дигән темага докторлык диссертациясе яклый. Магистраль торба  үткәргечләрне проектлау, төзү һәм капиталь ремонтлау, нефть табу сәнәгатендә яңа материаллар куллану буенча белгеч.

Эш урыны: 1954 елдан — Уфа нефть институты: 1955 елдан  кафедра мөдире, 1964 елдан алып ректор; нефть һәм газ сәнәгате хезмәткәрләре квалификациясен күтәрү институты директоры (1970-1979); кафедра мөдире (1970-1991), 1991 елдан И. М. Губкин исемендәге Мәскәү нефть химиясе һәм газ сәнәгате институты, хәзерге И. М. Губкин исемендәге Россия нефть һәм газ университеты профессоры.

Всеволод Леонидовичның фәнни эш юнәлешләре: үткәргеч торба транспорты, су асты үткәрүләрен траншеясыз төзү ысулы, түбән температурада нефть резервуарларының ышанычлылыгын арттыру ысуллары; нефть һәм газ үткәргечләрнең сулы туфракта тотрыклылыгын арттыру.

Галимнең укучылары арасында 12 фән докторы һәм 79 фән кандидаты.

Березин Всеволод Леонидович ССРБ Газ сәнәгате министрлыгының фәнни-техник советы әгъзасы (1975 елдан) һәм бу советның секция  рәисе; Бөтенсоюз фәнни-техник оешмалар советы президиумының мәгариф буенча комитеты әгъзасы; «Недра» нәшрияты һәм «Строительство трубопроводов» журналы мөхәррияте әгъзасы.

Ул шулай ук — докторлык һәм кандидатлык диссертацияләрен яклау буенча махсуслаштырылган совет рәисе; Югары аттестация комиссиясенең эксперт советы әгъзасы; ССРБ-ның Дәүләт төзелеш комитетының Фән һәм техника буенча дәүләт комитетының берничә комиссия әгъзасы; Башкортстан Фәннәр академиясенең Мактаулы академигы (1992), халыкара информатика академиясенең мөхбир әгъзасы (1996).

Всеволод Леонидович Березин 2016 елның 3 августында вафат була.

 Библиография 
Березин Всеволод Леонидович — 100-дән артык гыйльми хезмәт, шул исәптән 17 дәреслек һәм монография, 52 авторлык танытмасы һәм 2 уйлап табу патенты авторы.

 Сооружение газохранилищ и нефтебаз. — 1986 (автордаш).
 Системная надежность трубопроводного транспорта углеводородов. — М.: Недра, 1997;
 Березин В. Л., Бородавкин П. П. Сооружение магистральных трубопроводов: Учеб. 1, 2 изд. — М.: Недра, 1978, 1987.
 Поточное строительство магистральных трубопроводов. М.: Недра, 1992 (автордаш).
 Системная надежность трубопроводного транспорта углеводородов. — 1997 (автордаш).

 Мактаулы исемнәре һәм  бүләкләре 

 ССРБ Министрлар Советы премиясе лауреаты (1983)
 Украина ССРның дәүләт премиясе лауреаты (1984)
 И. М. Губкин исемендәге премия лауреаты (1971, 1979).
 II дәрәҗә Ватан сугышы ордены (1995)
 Кызыл Йолдыз ордены (1944, 1945),
 Хезмәт Кызыл Байрак ордены (1980)
 ике «Хөрмәт Билгесе» ордены (1967, 1986)

 Искәрмәләр 

 Сылтамалар 

 Березин Всеволод Леонидович // Башкорт энциклопедиясе. — Уфа: «Башкорт энциклопедиясе» гыйльми-нәшрият комплексы, 2015-2020. — ISBN 978-5-88185-143-9.
 Инженеры Урала: Энциклопедия. Екатеринбург: Уральский рабочий, 2001.
 Энциклопедия Урала 
 Березин Всеволод Леонидович
 Березин Всеволод Леонидович 

Төркем:2016 елда вафатлар
Төркем:3 август көнне вафатлар
Төркем:1922 елда туганнар
Төркем:16 декабрь көнне туганнар
Төркем:Әлифба буенча шәхесләр
Төркем:«1941-1945 еллардагы Бөек Ватан сугышында Алманияне җиңгән өчен» медале белән бүләкләнүчеләре
Төркем:Хезмәт Кызыл Байрагы ордены кавалерлары
Төркем:Кызыл Йолдыз ордены кавалерлары
Төркем:«Хөрмәт Билгесе» ордены кавалерлары
Төркем:РСФСР атказанган фән һәм техника эшлеклеләре
Төркем:Техник фәннәр докторлары
Төркем:II дәрәҗә Ватан сугышы ордены кавалерлары
Төркем:И.М. Губкин исемендәге Россия нефть һәм газ университетын тәмамлаучылар